ΕΚΘΕΣΗ σχετικά με τις δημοσιονομικές καταστάσεις του Ευρωπαϊκού Κέντρου Παρακολούθησης Ναρκωτικών και Τοξικομανίας (Λισαβώνα) (οικονομικό έτος 1996) συνοδευόμενη από τις απαντήσεις του Κέντρου (97/C 393/06)

1.1. Η παρούσα έκθεση απευθύνεται στο διοικητικό συμβούλιο του Ευρωπαϊκού Κέντρου Παρακολούθησης Ναρκωτικών και Τοξικομανίας, σύμφωνα με την παράγραφο 11 του άρθρου 11 του κανονισμού (ΕΟΚ) αριθ. 302/93 του Συμβουλίου, της 8ης Φεβρουαρίου 1993 (1).

1.2. Το Συνέδριο εξέτασε τις δημοσιονομικές καταστάσεις του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 1996. Σύμφωνα με το άρθρο 11 παράγραφος 8 του κανονισμού (ΕΟΚ) αριθ. 302/93 του Συμβουλίου (2), ο προϋπολογισμός εκτελέστηκε με την ευθύνη του διευθυντή. Αυτή η ευθύνη περιλαμβάνει την κατάρτιση και την παρουσίαση των λογαριασμών (3) σύμφωνα με το άρθρο 11 παράγραφος 10 του κανονισμού (ΕΟΚ) αριθ. 302/93 του Συμβουλίου (4), όπως τροποποιήθηκε από τον κανονισμό (ΕΚ) αριθ. 3294/94 του Συμβουλίου, της 22ας Δεκεμβρίου 1994 (5). Το Ελεγκτικό Συνέδριο οφείλει να προβαίνει σε έλεγχο αυτών των λογαριασμών βάσει του άρθρου 188 Γ της συνθήκης για την ίδρυση της Ευρωπαϊκής Κοινότητας.

1.3. Το Συνέδριο πραγματοποίησε τον έλεγχό του σύμφωπου αυτά έχουν εφαρμογή στο κοινοτικό πλαίσιο. Διενέργησε δοκιμαστικούς ελέγχους των λογιστικών βιβλίων και εγγράφων καθώς και άλλες ελεγκτικές διαδικασίες που κρίθηκαν αναγκαίες σε αυτό το πλαίσιο. Οι κυριότερες παρατηρήσεις που προέκυψαν από τον έλεγχο του Συνεδρίου παρατίθενται στο δεύτερο μέρος της παρούσας έκθεσης.

1.4. Οι παρατηρήσεις που παρουσιάζονται στα σημεία 1.14, 1.15, 1.17, και 1.18 φανερώνουν την ύπαρξη πρακτικών που δεν τηρούν τις κανονιστικές διατάξεις καθώς και ορισμένων ποσών τα οποία δεν μπόρεσαν να επαληθευτούν κατά τη διάρκεια των διενεργηθέντων ελέγχων.

1.5. Με την επιφύλαξη των γεγονότων που παρατίθενται στην προηγούμενη παράγραφο, οι δημοσιονομικές καταστάσεις για το οικονομικό έτος 1996 είναι αξιόπιστες και η νομιμότητα και κανονικότητα των υποκειμένων πράξεων είναι, στο σύνολό τους, εξασφαλισμένες.

ΚΥΡΙΟΤΕΡΕΣ ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ ΤΟΥ ΕΥΡΩΠΑΪΚΟΥ ΚΕΝΤΡΟΥ ΠΑΡΑΚΟΛΟΥΘΗΣΗΣ ΝΑΡΚΩΤΙΚΩΝ ΚΑΙ ΤΟΞΙΚΟΜΑΝΙΑΣ ΓΙΑ ΤΟ ΟΙΚΟΝΟΜΙΚΟ ΕΤΟΣ 1996

Λογιστική προϋπολογισμού

1.6. Μολονότι το 1996 αποτελεί το τρίτο οικονομικό έτος δραστηριότητάς του, η λογιστική υπηρεσία του Κέντρου Παρακολούθησης δεν διαθέτει ακόμη πραγματικό λογισμικό λογιστικής προϋπολογισμού. Η παρακολούθηση της εκτέλεσης του προϋπολογισμού διενεργείται με τη βοήθεια εργαλείου που δεν αποτελεί πραγματικό λογιστικό σύστημα (δυνατότητα να επιφέρονται αλλαγές στις καταχωρήσεις χωρίς να εμφανίζονται ίχνη αυτών των τροποποιήσεων, απουσία σύνδεσης με τη γενική λογιστική, κ.λπ.).

Γενική λογιστική

1.7. Οι διενεργηθέντες έλεγχοι επέτρεψαν να διαπιστωθούν σημαντικές καθυστερήσεις στην καταχώρηση των δεδομένων στη γενική λογιστική. Επιπλέον, δεν πραγματοποιήθηκε η μηνιαία συμφωνία μεταξύ της γενικής λογιστικής και της λογιστικής προϋπολογισμού, όπως προβλέπει το άρθρο 136 παράγραφος 4 δεύτερο εδάφιο των λεπτομερών κανόνων εφαρμογής του γενικού δημοσιονομικού κανονισμού.

1.8. Το ποσό του ΦΠΑ του οποίου ζητήθηκε η επιστροφή δεν υποβλήθηκε σε λογιστική παρακολούθηση. Το υπόλοιπο που αναγράφεται στον ισολογισμό στο τέλος του οικονομικού έτους (0,21 εκατ. ECU) καταχωρήθηκε μόνο κατά το κλείσιμο των λογαριασμών.

1.9. Μόνο ο υπόλογος γνωρίζει στο Κέντρο Παρακολούθησης τη λογιστική διαδικασία που ακολουθείται (λογιστικός μηχανισμός, λειτουργία των χρησιμοποιούμενων λογισμικών, θέση των λογιστικών εγγράφων, κ.λπ.). Αυτή η κατάσταση θα μπορούσε να προκαλέσει διοικητικά προβλήματα στην περίπτωση απουσίας του υπολόγου.

1.10. Ο υπόλογος εξασφαλίζει επίσης καθήκοντα διαχειριστή, υπολόγου παγίων προκαταβολών και υπεύθυνου για την υπογραφή των εντολών εξόφλησης των τιμολογίων (παράβαση του άρθρου 15 παράγραφος 1 των λεπτομερών κανόνων εφαρμογής του γενικού δημοσιονομικού κανονισμού).

1.11. Δεδομένων των παρατηρήσεων που περιλαμβάνονται στην παρούσα έκθεση, η κατάσταση της λογιστικής πρέπει να βελτιωθεί το συντομότερο δυνατό.

Συμβάσεις και ΣΕΑΣ

1.12. Λόγω της απουσίας εκπροσώπου της νομικής υπηρεσίας, η σύνθεση της ΣΕΑΣ του Κέντρου Παρακολούθησης δεν είναι σύμφωνη με τις διατάξεις του δημοσιονομικού κανονισμού που εφαρμόζεται στο γενικό προϋπολογισμό των Κοινοτήτων (άρθρο 64 παράγραφος 1).

1.13. Μεγάλο μέρος των συμβάσεων που ελέγχθηκαν συνάφθηκαν με απευθείας συμφωνία ή κατόπιν κλειστού διαγωνισμού (ορισμένες φορές χωρίς προηγούμενη πρόσκληση εκδήλωσης ενδιαφέροντος). Επιπλέον, η προθεσμία για την υποβολή προσφορών είναι, για τις περισσότερες από τις ελεγχθείσες συμβάσεις, πολύ σύντομη (περίπου 14 ημέρες).

Επιχορήγηση της πορτογαλικής κυβέρνησης

1.14. Το 1996, το κόστος των εργασιών διαρρύθμισης υπερέβη το ποσό της επιχορήγησης που παρέσχε η πορτογαλική κυβέρνηση το 1995. Σε αντίθεση με την εφαρμοζόμενη δημοσιονομική ρύθμιση, αυτό το έλλειμμα χρηματοδοτήθηκε από το Κέντρο Παρακολούθησης εκτός προϋπολογισμού και από τα ίδια κεφάλαιά του.

1.15. Η καθαρή απαίτηση έναντι της πορτογαλικής κυβέρΣτην πραγματικότητα, αντιστοιχεί στις δαπάνες διαρρύθμισης που θα έπρεπε να είχαν καταλογιστεί στον προϋπολογισμό.

Δημοσιονομικές καταστάσεις του οικονομικού έτους 1996 (ισολογισμός και λογαριασμός διαχείρισης)

1.16. Οι έλεγχοι που διενεργήθηκαν σχετικά με τις δημοσιονομικές καταστάσεις του οικονομικού έτους 1996 φανέρωσαν την ύπαρξη πολλών σφαλμάτων, τα περισσότερα από τα οποία διορθώθηκαν κατόπιν των συστάσεων των ελεγκτών του Συνεδρίου (με εξαίρεση τα σημεία 1.14, και 1.15).

1.17. Η λογιστική υπηρεσία του Κέντρου Παρακολούθησης καταχώρησε στη λογιστική προϋπολογισμού πληρωμές συνολικού ύψους 0,04 εκατ. ECU, ακυρώνοντας τις διαφορές που υπήρχαν μεταξύ της λογιστικής προϋπολογισμού και της γενικής λογιστικής. Τα δικαιολογητικά που παρελήφθησαν κατά τη διάρκεια των διενεργηθέντων ελέγχων δεν επέτρεψαν να αποδειχθεί το βάσιμο αυτών των καταχωρήσεων.

1.18. Επιπλέον, το Κέντρο Παρακολούθησης δεν αιτιολόγησε ένα ποσό περίπου 0,1 εκατ. ECU που κατανεμήθηκε σε διάφορες θέσεις του ισολογισμού (παθητικό και ενεργητικό).

Μεταφερθείσες πιστώσεις

1.19. Οι πιστώσεις που μεταφέρθηκαν στο 1997 ανέρχονται σε 2,56 εκατ. ECU (2,43 εκατ. ECU αυτόματες μεταφορές και 0,13 εκατ. ECU μη αυτόματες μεταφορές), ήτοι στο 42,6 % του προϋπολογισμού για το 1996 (6,01 εκατ. ECU).

1.20. Οι περισσότερες μεταφορές πιστώσεων πραγματοποιήθηκαν σε κονδύλια του προϋπολογισμού που αφορούν την πληρωμή των επιχειρησιακών δαπανών του Κέντρου Παρακολούθησης.

Τράπεζες

1.21. Το Κέντρο Παρακολούθησης χρησιμοποιεί το μεταβατικό λογαριασμό «εμβάσματα υπό εκτέλεση» για τη λογιστική καταχώρηση των ταμειακών κινήσεων. Στο υπόλοιπο αυτού του λογαριασμού θα έπρεπε να γίνεται συμφωνία σε μηνιαία βάση, σύμφωνα με τις κανονιστικές διατάξεις. Αυτή η συμφωνία δεν είχε πραγματοποιηθεί κατά την ημερομηνία διενέργειας των ελέγχων. Οι πληροφορίες που προσκομίστηκαν αργότερα σχετικά με τις κινήσεις που αποτελούν το υπόλοιπο αυτού του λογαριασμού στο τέλος του οικονομικού έτους και η εκκαθάρισή τους φανέρωσαν ότι ορισμένες από αυτές, συνολικού ύψους 0,06 εκατ. ECU, εκκρεμούσαν ακόμη κατά τα τέλη Μαΐου 1997 (αυτό το ποσό αποτελεί μέρος του υπολοίπου που αναγράφεται στο σημείο 1.18).

Παρατηρήσεις σχετικά με τις δημοσιονομικές καταστάσεις στο τέλος του οικονομικού έτους

1.22. Το μη εισπραχθέν ποσό της επιχορήγησης της Επιτροπής κατά το τέλος του οικονομικού έτους, ύψους 0,16 εκατ. ECU, το οποίο εμφανίζεται στο ενεργητικό του ισολογισμού κατά το τέλος του οικονομικού έτους, δεν θα έπρεπε να αποτελεί μέρος των εσόδων του οικονομικού έτους, επειδή ο δημοσιονομικός κανονισμός του Κέντρου Παρακολούθησης ορίζει στο άρθρο 5, παράγραφος 2 ότι «τα έσοδα ενός οικονομικού έτους καταχωρούνται στο πλαίσιο του οικονομικού έτους εντός του οποίου εισπράχθηκαν». Το υπόλοιπο αυτών των ισολογισμών θα έπρεπε να αναγράφεται στο παθητικό του λογαριασμού σε μεταβατικό λογαριασμό.

Η παρούσα έκθεση εγκρίθηκε από το Ελεγκτικό Συνέδριο στο Λουξεμβούργο κατά τη συνεδρίασή του της 15ης και 16ης Οκτωβρίου 1997.

Για το Ελεγκτικό Συνέδριο

Bernhard FRIEDMANN

Πρόεδρος

(1) ΕΕ L 36 της 12. 2. 1993, σ. 6.

(2) Όπως απαιτείται από το άρθρο 11 παράγραφος 10 του κανονισμού (ΕΟΚ) αριθ. 302/93 του Συμβουλίου, οι λογαριασμοί για όλα τα έσοδα και τις δαπάνες του Κέντρου Παρακολούθησης για το οικονομικό έτος 1996 καταρτίστηκαν στις 26 Μαρτίου 1997, ημερομηνία κατά την οποία οι λογαριασμοί υπογράφηκαν από το διευθυντή του Κέντρου Παρακολούθησης και διαβιβάστηκαν στην Επιτροπή, στο διοικητικό συμβούλιο και στο Ελεγκτικό Συνέδριο. Το Συνέδριο τους παρέλαβε στις 31 Μαρτίου 1997. Στους πίνακες που επισυνάπτονται στην παρούσα έκθεση παρουσιάζονται σε συντετμημένη μορφή αυτές οι δημοσιονομικές καταστάσεις.

(3) ΕΕ L 341 της 30. 12. 1994, σ. 7.

ΠΑΡΑΡΤΗΜΑ

ΠΙΝΑΚΑΣ 1 ΙΣΟΛΟΓΙΣΜΟΣ ΤΩΝ ΟΙΚΟΝΟΜΙΚΩΝ ΕΤΩΝ 1995 ΚΑΙ 1996

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Πηγή: Παρουσίαση από το Συνέδριο βάσει των δεδομένων που καταρτίστηκαν από το Κέντρο Παρακολούθησης.

>ΘΕΣΗ ΠΗΝΑΚΑ>

(1) Το ποσό αντιστοιχεί στο ποσό του πάγιου ενεργητικού και των αναλωσίμων - αποθεμάτων.

ΑΠΑΝΤΗΣΕΙΣ ΤΟΥ ΕΚΠΝΤ

1.4 και 1.5. Το ΕΚΠΝΤ σημειώνει τις γενικές παρατηρήσεις του Ελεγκτικού Συνεδρίου που διαπιστώνει την αξιοπιστία των δημοσιονομικών καταστάσεων και τη νομιμότητα και κανονικότητα των πράξεων και θα προσπαθήσει να διορθώσει τα συγκεκριμένα σφάλματα που αναφέρονται στο σημείο 1.4.

1.6. Το ΕΚΠΝΤ συμφωνεί με το Ελεγκτικό Συνέδριο σχετικά με την παρατήρησή του ως προς την απουσία ολοκληρωμένου συστήματος λογιστικής προϋπολογισμού. Ήδη από τις αρχές του 1995, το ΕΚΠΝΤ, από κοινού με τα άλλα όργανα, αναζητεί λύση για την απόκτηση ολοκληρωμένου ηλεκτρονικού συστήματος λογιστικής προϋπολογισμού. Ωστόσο, μία σχετική προκήρυξη υποβολής προσφορών, που ξεκίνησαν γι' αυτό το σκοπό το 1995 το σύνολο των οργανισμών, δυστυχώς δεν είχε κανένα αξιόλογο αποτέλεσμα.

Επιδιώκοντας επίλυση του προβλήματος, οι οργανισμοί εξέτασαν την προσαρμογή του συστήματος Syncom 2, η χρησιμοποίηση του οποίου εξετάζεται από την Ευρωπαϊκή Επιτροπή. Επειδή αυτό θεωρείται πολύ δυσκίνητο σε σχέση με το μέγεθος των οργανισμών, το Ευρωπαϊκό Κέντρο για την Ανάπτυξη της Επαγγελματικής Κατάρτισης αποφάσισε να πραγματοποιήσει μόνο του τις προσαρμογές που κρίθηκαν ουσιώδεις για τις ανάγκες των οργανισμών, πρωτοβουλία την οποία υποστηρίζει το ΕΚΠΝΤ.

Με την ανάπτυξη του νέου αυτού συστήματος, το ΕΚΠΝΤ κρίνει ότι θα μπορέσει να διαθέτει ένα πραγματικό σύστημα λογιστικής προϋπολογισμού για το οικονομικό έτος 1998.

1.7 έως 1.11. Το ΕΚΠΝΤ συμφωνεί με τις παρατηρήσεις του Ελεγκτικού Συνεδρίου σχετικά με τη γενική λογιστική. Πράγματι, κατά το οικονομικό έτος 1996, η επιχειρησιακή δυνατότητα των διοικητικών υπηρεσιών ήταν ιδιαίτερα περιορισμένη. Κατά τη διάρκεια όλου του πρώτου εξαμήνου μόνο δύο υπάλληλοι έπρεπε να εξασφαλίζουν το σύνολο των εργασιών σχετικά με τη διοίκηση, τη διαχείριση του προσωπικού και των συμβολαίων, την εκτέλεση του προϋπολογισμού, τις πληρωμές και τη λογιστική. Η κατάσταση αυτή δημιούργησε αναγκαστικά καθυστερήσεις στην καταχώρηση στοιχείων στη γενική λογιστική και δεν επέτρεψε τη λογιστική ενημέρωση ούτε και τη μηνιαία καταχώρηση του ΦΠΑ. Οι διαθέσιμοι ανθρώπινοι πόροι δεν παρείχαν επίσης τη δυνατότητα αποφυγής της συσσώρευσης καθηκόντων από το λογιστή.

Κατά τη διάρκεια του 1996, το ΕΚΠΝΤ έλαβε τα κατάλληλα μέτρα για να βελτιώσει αυτή την κατάσταση με την πρόσληψη ανάλογου προσωπικού προς εξασφάλιση της χρηστής δημοσιονομικής διαχείρισης. Συγκεκριμένα, δημιουργήθηκε το τμήμα διοίκησης, οικονομικών και διοικητικής μέριμνας και προοδευτικά στελεχώθηκε από το αναγκαίο προσωπικό για την εκπλήρωση των διαφόρων καθηκόντων με σεβασμό της αρχής του διαχωρισμού των αρμοδιοτήτων.

Λαμβανομένων υπόψη των διαδικασιών πρόσληψης και εξάλειψης των καθυστερήσεων, η πραγματοποιηθείσα σχετική πρόοδος θα γίνει αισθητή μόνο κατά το οικονομικό έτος 1997.

1.12. Το ΕΚΠΝΤ δεν υπόκειται στις διατάξεις του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων, αλλά στις διατάξεις του δημοσιονομικού κανονισμού που εγκρίθηκαν μετά από γνωμοδότηση του Ελεγκτικού Συνεδρίου, σύμφωνα με το άρθρο 11 του ιδρυτικού κανονισμού του.

Οι διατάξεις αυτές (βλέπε άρθρο 88 των κανόνων εφαρμογής του δημοσιονομικού κανονισμού του ΕΚΠΝΤ) διέπουν τη σύνθεση της ΣΕΑΣ του ΕΚΠΝΤ. Εξάλλου, προβλέπουν ότι μεταξύ των μελών της περιλαμβάνεται και ο προϊστάμενος διοίκησης του ΕΚΠΝΤ ως «εκπρόσωπος της υπηρεσίας που είναι επιφορτισμένη με νομικά θέματα», του οποίου η παρουσία στη ΣΕΑΣ απαιτείται από το άρθρο 61 του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων. Το ΕΚΠΝΤ είναι ωστόσο πρόθυμο να μελετήσει τη δυνατότητα να συμπεριλάβει στη ΣΕΑΣ έναν υπάλληλο που είναι άμεσα επιφορτισμένος με νομικά θέματα σχετικά με συμβάσεις και αγορές.

1.13. Το ΕΚΠΝΤ συμφωνεί με τις παρατηρήσεις του Ελεγκτικού Συνεδρίου. Πράγματι, στη φάση εκκίνησης, το ΕΚΠΝΤ αντιμετώπισε έκτακτες ανάγκες επείγουσας μορφής ( υπηρεσίες ασφάλειας, καθαρισμού, ασφάλισης, κ.λπ.) και προσέφυγε στη μέθοδο απευθείας συμβάσεων με τις επιχειρήσεις που παρέχουν ήδη υπηρεσίες στο Γραφείο της Επιτροπής στη Λισαβόνα (κατόπιν διαδικασιών υποβολής προσφορών που διενεργήθηκαν από την Επιτροπή).

Σε ό,τι αφορά στη προθεσμία για την υποβολή προσφορών, το ΕΚΠΝΤ, σύμφωνα με τις παρατηρήσεις του Συνεδρίου, τροποποίησε τη σχετική προθεσμία στις τέσσερις εβδομάδες για το 1997.

1.14 και 1.15. Το ΕΚΠΝΤ συμφωνεί με τις παρατηρήσεις του Ελεγκτικού Συνεδρίου. Το αναφερθέν πρόβλημα προέρχεται από το γεγονός ότι η επιχορήγηση της πορτογαλικής κυβέρνησης είχε καταχωρηθεί λογιστικώς κατά το 1995 εκτός προϋπολογισμού. Το ΕΚΠΝΤ αναγνωρίζει ότι θα ήταν ορθότερο να ενσωματωθεί στον προϋπολογισμό. Αντιθέτως, σε ό,τι αφορά στις πρόσθετες εργασίες που υπερβαίνουν αυτή την επιχορήγηση θα καταλογισθούν στον προϋπολογισμό 1997.

1.16. Τα σχόλια του ΕΚΠΝΤ στα σημεία 1.7 και 1.11 σχετικά με τη γενική λογιστική ισχύουν επίσης στις παρατηρήσεις σχετικά με τις δημοσιονομικές καταστάσεις.

1.17. Οι διαφορές μεταξύ της λογιστικής του προϋπολογισμού και της γενικής λογιστικής που αναφέρονται από το Ελεγκτικό Συνέδριο τακτοποιήθηκαν κατά την κατάρτιση των οριστικών δημοσιονομικών καταστάσεων. Το ΕΚΠΝΤ διαθέτει όλα τα σχετικά δικαιολογητικά αυτών των καταχωρήσεων, την ορθότητα των οποίων μπορεί να εξετάσει το Συνέδριο κατά τον επόμενο έλεγχο.

1.18. Το ΕΚΠΝΤ διαθέτει τώρα όλα τα δικαιολογητικά που στηρίζουν τους καταλογισμούς που έγιναν είτε στην λογιστική του προϋπολογισμού είτε στη γενική λογιστική. Το ΕΚΠΝΤ πιστεύει ότι ο επόμενος έλεγχος του Συνεδρίου θα του επιτρέψει να διαπιστώσει την ορθότητα των σχετικών καταχωρήσεων.

1.19 και 1.20. Το 1996, πρώτο έτος πραγματικής λειτουργίας του ΕΚΠΝΤ, σημειώθηκαν σημαντικές καθυστερήσεις, οφειλόμενες κυρίως στην καθυστερημένη έγκριση των σχετικών προγραμμάτων εργασίας από τη διοίκηση. Συγκεκριμένα, το επιχειρησιακό πρόγραμμα εργασίας 1995-1996 δεν εγκρίθηκε από διοικητικό συμβούλιο παρά μόνο κατά τη συνεδρίαση του Νοεμβρίου 1995, υποχρεώνοντας το ΕΚΠΝΤ να εκτελέσει τη πρώτη προτεραιότητα κατά το 1996, το μεταφερόμενο προϋπολογισμό του 1995. Αυτό το φαινόμενο της χιονοστιβάδας παρατηρήθηκε μέχρι το 1997 παρά τη προοδευτική άμβλυνση αυτού του μεγάλου αρχικού προβλήματος.

Κατά συνέπεια, η εκκίνηση της εκτέλεσης του επιχειρησιακού προγράμματος 1996 δεν κατέστη δυνατή παρά μόνο το τελευταίο τρίμηνο του 1996.

Οι σχετικές μεταφορές αφορούν κατά το μεγαλύτερο μέρος πιστώσεις πληρωμών (μεταφορά αυτοδικαίως) και κατά μικρότερο μέρος πιστώσεις ανάληψης υποχρεώσεων (μεταφορά που δεν γίνεται αυτοδικαίως). Το ΕΚΠΝΤ, παρόλα αυτά, κατάφερε να προβεί σε αναλήψεις υποχρεώσεων ύψους 5,826 εκατ. ECU το 1996, δηλαδή 97 % του διαθέσιμου προϋπολογισμού.

1.21. Η έλλειψη μηνιαίου συσχετισμού του λογαριασμού «τρέχουσες μεταφορές» προκύπτει από τις υπάρχουσες καθυστερήσεις στη γενική λογιστική που εξετάζονται στο σημείο 1.7.

Σε ό,τι αφορά στις κινήσεις «σε εκκρεμότητα» που αναφέρονται από το Συνέδριο, το ΕΚΠΝΤ διαθέτει πλέον όλα τα σχετικά παραστατικά και πιστεύει ότι ο επόμενος έλεγχος του Συνεδρίου θα επιβεβαιώσει την ορθότητα των πραγματοποιηθεισών καταχωρήσεων.

1.22. Το ΕΚΠΝΤ συμφωνεί με τις παρατηρήσεις του Συνεδρίου. Ο ισολογισμός του 1997 θα καταρτισθεί αντιστοίχως.